આંતરરાષ્ટ્રીય હવાઇ સુરક્ષા સમિતિએ લેપટોપને કારણે વિમાનમાં આગ લાગવાનું જોખમ હોવાને કારણે આ સૂચન કર્યું છે. એક ન્યૂઝ ચેનલનાં અહેવાલમાં જણાવાયું છે કે, કેનેડા સ્થિત સંયુક્ત રાષ્ટ્રસંઘની સંસ્થા આઇસીએઓની આ મહિનાના અંતે યોજાનારી બેઠકમાં વિમાનમાં લેપટોપ લઇ જવા પર પ્રતિબંધ મૂકવાનો નિર્ણય લેવાશે. જો આઇસીએઓ જોખમી માલ સામાનની યાદીમાં લેપટોપને મૂકવાની ભલામણ કરશે તો અલગ અલગ દેશોની પોલિસી પર આ નિર્ણયનો અમલ કરાશે અને પ્રત્યેક દેશ પોતાની પોલિસીના આધારે આ ‌નિર્ણયનો અમલ કરશે.